Diari Oficial de la Generalitat Valenciana


Sumari del DOGV 347, del 28-02-1986 (1986/805810)

ORDRE de 29 de gener de 1986, de la Conselleria d'Obres Públiques, Urbanisme i Transports, per la qual es creada l'Àrea de Prestació Conjunta de València per als serveis de transport públic de viatgers en automòbils de turisme.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   347

Data del DOGV
:   28-02-1986

Secció del DOGV
:   ALTRES DISPOSICIONS

Número del document
:   1986/805810


Data del document
:   29-01-1986

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Correcció d'errades

Anàlisi jurídica

Ordre de 29 de gener de 1986, de la Conselleria d'Obres Públiques, Urbanisme i Transports, per la qual és creada l'Area de Prestació Conjunta de València per als serveis de transport públic de viatgers en automòbils de turisme.  
Pel Decret 18/1985, de 23 de febrer, del Consell de la Generalitat Valenciana, és facultada aquesta Conselleria per a la creació, delimitació i ordenació, dins del territori de la nostra Comunitat, d?Àrees de Prestació Conjunta per als serveis de transport públic de viatgers en automòbils de turisme, habitualment denominats taxis.   
I sent la ciutat de València i Municipis circumdants un clar exemple de zona amb interacció i influència recíproca en tot allò que fa referència al transport de viatgers, amb punts generadors de tràfic comuns, com l'Aeroport de Manises, el Port de València, l'Estació d'Autobusos, les Estacions de Ferrocarril, etc, apareix la necessitat de crear l'Area de Prestació Conjunta de València, per als serveis de transport públic de viatgers en automòbils de turisme.   
Amb la creació d'aquesta Area de Prestació Conjunta es pretén una ordenació adequada i la coordinació dels serveis referits, per la qual cosa s'estableix una regulació uniforme que, transcendint de l'interés de cada un dels Municipis integrats, supere l'actual dualitat normativa i competencial que pesa sobre ells, facilitant així la prestació i les relacions entre transportistes i usuaris.   
En atenció d'aquestes consideracions, d'acord amb el que estableix el Decret 18/1985, de 23 de febrer, del Consell de la Generalitat Valenciana, i amb l'informe favorable dels Municipis integrats, de la Junta Superior de Ttansports, i de les Associacions Professionals i Centrals Sindicals representatives del sector.   
ORDENE:   
Article 1r.   
Es crea l'Area de Prestació Conjunta de València, per als serveis de transport públic de viatgers en automòbils de turisme, integrada pels Municipis següents: Alaquàs, Albal, Albalat dels Sorells, Alboraia, Aldaia, Alfafar, Alfara del Patriarca, Almàssera, Benetússer, Bonrepòs i Mirambell, Burjassot, Catarroja, Foios, Godella, Lloc Nou de la Corona, Manises, Massanassa, Meliana, Mislata, Montcada, Paiporta, Paterna, Picanya, Quart de Poblet, Rocafort, Sedaví, Tavernes Blanques, Torrent, Vinalesa, Xirivella i València.   
Article 2n.   
Per a la prestació dels serveis referits en l'Area de Prestació Conjunta de València es crea l'Autorització de l'Area de València. Aquesta autorització habilitarà els titulars per a prestar serveis urbans i interurbans amb origen en qualsevol del Municipis integrats.   
Aquesta autorització haurà de ser visada anualment en el Servei Territorial de Transports de València.   
Article 3r.   
Les Autoritzacions de l'Area de València seran atorgades per la Direcció General de Transports d'aquesta Conselleria, amb l'informe previ de la Junta Superior de Transports i Municipis afectats.   
Article 4rt.   
L'autorització de l'Area equivaldrà i serà comprensiva de la llicència municipal i de l'autorització VT per a servei interurbà.   
Article 5é.   
La creació i atorgament de noves autoritzacions seran determinats per la necessitat i la conveniència del servei a prestar al públic.   
Per a acreditar l'esmentada necessitat i la conveniència s'analitzarà:   
a) La qualitat del servei abans de l'atorgament de noves autoritzacions.   
b) El tipus, l'extensió i el creixement dels nuclis de població de l'Area.   
c) La repercussió de les noves autoritzacions a atorgar en el conjunt del transport i la circulació, i les intrínseques del mateix sector.   
En tot cas hom procurarà que el règim de concessió d'autoritzacions guarde proporció amb el nombre de habitants de l'Area, de manera que hi haja dues autoritzacions per cada mil habitants.   
En l'expedient que, amb l'esmentat efecte es tramite, es sol·licitarà informe de la Junta Superior de Transports, i es donarà audiència als Ajuntaments integrats, a les Agrupacions Professionals, Centrals Sindicals representatives del sector   
Associacions de Consumidors i usuaris, per un termini de quinze dies.   
La Direcció General de Transports d'aquesta Conselleria determinarà, a la vista de les necessitats acreditades en l'expedient referit, el nombre d'autoritzacions a atorgar, convocant a tal efecte l'oportú concurs públic.   
Article 6é.   
Les sol·licituds de les autoritzacions convocades es presentaran mitjançant escrit dels interessats, acreditant les condicions personals i professionals, proposant la marca i model de vehicle, i en el seu cas, homologació del que es vulga adscriure a l'autorització i altres requisits exigits en les bases de convocatòria, les quals, així mateix, determinaran el procediment a seguir per a l'adjudicació.   
Una vegada finalitzat el termini de presentació de sol·licituds, la Direcció General de Transports publicarà la llista en el Diari Oficial de la Generalitat Valenciana, per tal que els interessats i les Agrupacions Professionals i Centrals Sindicals puguen al·legar tot allò que consideren procedent en defensa dels seus drets, en el termini de quinze dies.   
Article 7é.   
La Direcció General de Transports resoldrà sobre la concessió de les autoritzacions de nova creació, a favor dels sol·licitants amb major dret acreditat,subjectant-se a la següent prelació:   
1r. A favor dels conductors assalariats dels titulars d'autorització de l'Area, que presten servei amb plena i exclusiva dedicació de la professió, acreditada mitjançant la possessió i vigència del carnet de conductor de l'Area i la inscripció i cotització per tal concepte en la Seguretat Social, per rigorosa i continuada antiguitat degudament acreditada.   
2n. A favor de les persones físiques o jurídiques que les sol·liciten, aquelles autoritzacions que no s'adjudiquen d'acord amb l'apartat 1r.   
Article 8é.   
Els titulars d'autoritzacions hauran de començar a prestar el servei amb els vehicles adscrits a cada una d'elles en el termini de seixanta dies naturals, comptats des de la data d'adjudicació d'aquelles.   
En cas de no poder complir aquest requisit per causa de força major, el titular haurà de sol·licitar una prórroga per escrit a la Direcció General de Transports abans de véncer el termini.   
Article 9é.   
Cada autorització tindrà un sol titular i empararà un sol i determinat vehicle.   
Article 10  
Tota persona titular d'autorització tindrà l'obligació d'explotar-la personalment o conjunta, mitjançant la contractació de conductors assalariats que estiguen en possessió del carnet de conductor de l'Area i afiliats a la Seguretat Social en règim de plena i exclusiva dedicació i d'incompatibilitats amb tota altra professió.   
Quan no puga complir-se aquesta obligació, caldrà transmetre les autoritzacions en els suposats admesos o la renúncia.   
Quan un titular d'autorització que siga explotada únicament per ell mateix, amb dedicació plena i exclusiva, no puga prestar servei transitòriament per causa de força major justificada davant la Direcció General de Transports d'aquesta Conselleria, podrà sol·licitar d'aquesta que el vehicle aplicat a l'autorització puga prestar el servei, conduït per un altre titular d'una sola autorització, vehicle del qual no estiga en condicions de prestar-lo per motius justificats i aliens a la seua voluntat. Aquesta substitució no podrá excedir de dos mesos improrrogables, i no podrà ser sol·licitada novament en el termini d'un any.   
Article 11  
La transmissibilitat, la caducitat i la revocació de les autoritzacions s'ajustarà als supòsits i les causes establertes en el Reglament Regulador del Servei d'Auto-Taxi i Auto-Turisme de l'Excm. Ajuntament de València.   
Article 12  
Correspondrà a la Direcció General de Transports la tramitació, el control i la percepció de les taxes que s'originen per l'atorgament de les autoritzacions de l'Area i per qualssevol altres documents que expedesca o serveis que preste.   
Correspondrà als Ajuntaments dels Municipis integrats la tramitació, el control i la percepció de les taxes pels documents que expedesquen i per qualssevol altres serveis que presten.   
Article 13  
La prestació del servei en l'Area de València estarà subjecta a tarifa, i a les condicions d'aplicació, que haurà de ser aprovada per Ordre de la Conselleria d'Obres Públiques, Urbanisme i Transports, amb l'informe previ de la Comissió de Preus de la Generalitat Valenciana. Aquesta tarifa i les condicions d'aplicació seran vinculants per als titulars d'autoritzacions, els conductors i els usuaris.   
En l'expedient que a tal efecte siga instruït, seran oïts, per un termini de quinze dies hàbils, els Ajuntaments dels Municipis integrats, les Agrupacions Professionals i les Centrals Sindicals respectives del sector, així com les de consumidors i usuaris.   
La revisió de les tarifes s'efectuarà d'acord amb el procediment establert en els apartats anteriors, a efectes d'aprovació.   
Article 14  
Els vehicles automòbils adscrits a les autoritzacions de l'Area de València, seran de color blanc, i portaran en les portes posteriores l'expressió «Area de València», l'escut de la Generalitat Valenciana i el número de l'autorització, tot d'acord amb les prescripcions establertes en l'Annex d'aquesta Ordre.   
Per a una millor identificació, hom posarà igualment el número de l'autorització de l'Area en la part posterior del vehicle.   
Article 15  
Quant a la prestació i al compliment del servei, al personal efecte a aquest, així com a tot allò referent al vehicle, hom haurà d'observar tot allò que estableix el Reglament Regulador del Servei d'Auto-Taxi i Auto-Turisme de l'Excm. Ajuntament de València.   
Es delega en l'Ajuntament de València, d'acord amb les directrius que al efecte establesca la Direcció General de Transports, tot allà referent als requisits, atorgament i règim jurídic dels carnets de conductor de l'Area, les revisions periòdiques reglamentàries, així com les transferències de les autoritzacions de l'Area.   
Article 16  
Les infraccions que facen els titulars de les autoritzacions i els seus conductors dependents, es classificaran en lleus, greus i molts greus, de conformitat amb la tipificació establerta en la Llei 38/1984, de 6 de novembre, i el Reglament Regulador del Servei d'Auto-Taxi i Auto-Turisme del Excm. Ajuntament de Vaiència.   
Article 17  
La inspecció dels serveis regulats en aquesta Ordre correspondrà a la Direcció General de Transports i als respectius Ajuntaments dels municipis integrats.   
Article 18  
Les denúncies realitzades per les Forces de l'Ordre, pels usuaris o pels particulars, seran presentades davant la Direcció General de Transports o davant qualsevol dels Ajuntaments dels municipis integrats; en aquest darrer cas, l?endemà seran trameses a la Direcció General de Transports, únic organisme competent per a la instrucció dels expedientes sancionadors i la imposisició de sancions, d'acord amb tot allò que estableixen la Llei 38/1984, de 6 de novembre, i el Reglament Regulador del Servei d'Auto-Taxi i Auto-Turisme de l'Excm. Ajuntament de Vaiència.   
DISPOSICIONS TRANSITORIES  
Primera  
1. Aquells que a l'entrada en vigor de la present Ordre siguen titulars d'autorització VT per a realitzar transport interurbà, i Llicència Municipal atorgada per algun dels Municipis integrats, incloses les Llicències de gran turisme, accediran automàticament i directa a les corresponents Autoritzacions de l'Area, amb el compliment previ de tots els requisits exigits per a la prestació del servei en l'Area de Prestació Conjunta de València i l'adaptació del sistema tarifari i el mecanisme que amb tal efecte s'establesquen.   
2. Per a la incorporació ais vehicles dels elements identificatius de l'Area, establerts en l'article 14, en substitució dels actuals escuts Municipals, hom concedeix un termini de 6 mesos a partir de l'entrada en vigor d'aquesta Ordre.   
3. Els vehicles que actualment presten servei amb color distint ai blanc, podran continuar amb el mateix color fins que siguen substituïts per un altre vehicle, i tot això sense perjudici de l'obligació d'incorporar-hi els elements identificatius de l'Area establerts en l'article 14 i en el termini anteriorment indicat, encara que en aquest supòsit, i amb caràcter provisional, s?utilitzarà també el cromatisme roig pantone 186 C per ai text «Area de València» i el número d'autorització.   
Segona  
Les Llicències que hagen estat creades mitjançant Acord Plenari adoptat abans del 15 de març de 1985, per algun dels Ajuntaments dels Municipis integrats es consideraran creades com a Autoritzacions de l'Area.   
Tercera  
A tots els efectes, els actuals carnets locals per a poder conduir vehicles auto-taxis o auto-turismes, expedits pels Ajuntaments dels Municipis integrats, equivaldran ais carnets de conductor de l'Area.   
Quarta  
Les remissions de la part dispositiva d'aquesta Ordre a la Llei 38/1984, de 6 de novembre, i ai Reglament Regulador del Servei d'Auto-Taxi i-Auto-Turisme de l'Excm. Ajuntament de València, es consideraran vigents fins l'aprovació i la publicació, per aquesta Conselleria, del Reglament Regulador dels serveis de transport públic de viatgers en automòbils de turisme en l'Area de Prestació Conjunta de València.   
DISPOSICIO FINAL  
La Direcció General de Transports dictarà les instruccions que, en el seu cos, resulten necessàries per a l?execució i el desenvolupament de la present Ordre, que entrarà en vigor l'endemà de la seva publicació en el Diari Oficial de la Generalitat Valenciana.   
València, a 29 de gener de 1986.   
El Conseller d'Obres Públiques,  
Urbanisme i Transports,  
RAFAEL BLASCO I CASTANY  
Veure imatge